Rikunarita-ORG/Wikinium huggingface dataset:
# Android Auto

Android Auto
|  |
| --- |
| Izdavač: | Google |
| Operacijski sustav: | Android 5.0 "Lollipop" i noviji |
| Vrsta:
 | Telematika
 |
| Web stranica:
 |
 |

**Android Auto** Googleov je sustav koji omogućuje upravljanje mobilnim uređajima temeljenim na Androidu (inačice 5.0 i novije) pomoću upravljačke ploče automobila. Najavljen je 25. lipnja 2014. na Googleovoj godišnjoj Google I/O konferenciji. Android Auto mobilna aplikacija objavljena je 19. ožujka 2015. godine. Sustav omogućuje vozačima kontrolu nad GPS navigacijom, reprodukcijom glazbe, SMS-om, pozivanjem i pretraživanjem Interneta. Sustavom se može upravljati pomoću tipki ili ekrana osjetljivog na dodir, a zbog sigurnosnih razloga preporuča se upravljanje glasovnim naredbama. U svibnju 2015. godine, Hyundai je postao prvim proizvođačem automobila koji koristi Android Auto korištenjem tog sustava u svom Hyundai Sonata automobilu iz 2015. godine.

## Mogućnosti

Cilj Android Auta je proširenje mogućnosti Android uređaja na upravljačku ploču automobila. Kako bi se sustav koristio, korisnik mora posjedovati uređaj temeljen na Android Lollipop ili novijem operacijskom sustavu i automobil koji podržava Android Auto nakon čega se Android uređaj spaja na automobil pomoću USB kabla. Umjesto pokretanja vlastitog operacijskog sustava, upravljačka ploča automobila služi kao vanjski zaslon Android uređaja, koji pokreće sav softver prikazujući korisničko sučelje specifično za automobil ugrađeno u operacijski sustav. Izdan je i Android SDK koji omogućuje razvijateljima treće strane da prilagode svoje aplikacije Android Autu.

### Podrška za hardver automobila

Pomoću Android Auta, uređaj ima pristup određenom hardveru i senzorima automobila.

| Hardver automobila | Dostupno mobilnom uređaju
 |
| --- | --- |
| GPS | Da
 |
| Kontrole upravljača | Da
 |
| Audio-sustav | Da
 |
| Zvučnici | Da
 |
| Mikrofoni | Da
 |
| Brzina | Da
 |
| Kompas | Da
 |
| Podatci automobila | U razvoju
 |
| Mobilne antene | Da
 |

### Partneri proizvođači

Proizvođači koji planiraju ponuditi automobile s podrškom za Android Auto su: Abarth, Acura, Alfa Romeo, Audi, Bentley, BMW, Chevrolet, Chrysler, Dodge, Fiat, Ford, GMC, Honda, Hyundai, Infiniti, Jaguar, Land Rover, Jeep, Kia, Lamborghini, Lexus, Lincoln, Mahindra and Mahindra, Maserati, Mazda, Mercedes-Benz, Mitsubishi, Nissan, Opel, RAM Trucks, Renault, SEAT, Škoda, Subaru, Suzuki, Tata Motors Cars, Toyota, Volkswagen, Volvo.

## Vanjske veze

* Android Auto

## Povezano

* Apple CarPlay

## Reference
# Google knjige

**Gugl knjige** (engleski: *Google Books*) je proizvod iz palete Guglovih pretraživača, zadužen za pretragu punog teksta knjiga koje Gugl skenira i sačuva u svoju digitalnu bazu podataka. Nekada se ta usluga nazivala Gugl print, a pod tim nazivom je i predstavljena na Sajmu knjiga u Frankfurtu u oktobru 2004. godine.

## Upotreba

Prilikom relevantnih rezultata u odnosu na korisnikov tekstualni unos, prikažu se do tri rezultata iz indeksa Gugl knjiga iznad ostalih rezultata iz standardnog indeksa veb pretraživanja. Korisnik takođe može ograničiti svoj zahtev samo na knjižnu bazu podataka. Odabir predmeta iz rezultata Gugl knjiga otvara stranu na kojoj korisnik može gledati stranice iz same knjige, kao i druge predloge u odnosu na njegov zahtev, neretko reklamnog karaktera, i veze ka stranici izdavača. Kroz neke restrikcije dostupnosti i sigurnosne mere, Gugl ograničava broj pogledanih stranica i pokušava sprečiti štampanje i kopiranje teksta sa zaštićenim pravima.

Projekat „Gugl knjige“ je još uvek u beta fazi svoga razvoja, međutim baza podataka koja stoji iza projekta neprestano raste, sa već više od stotinu hiljada naslova koje su dodali izdavači i autori i oko deset hiljada radova iz javnog sektora. On dozvoljava kopiranje radova koji nisu pod zaštitom (autorska prava), i to u PDF formatu.

## Tehnika

Najčešće se knjige skeniraju pomoću digitalnih fotoaparata u posebnom okruženju, sa kvalitetnim svetlom. Drugi način je uz upotrebu robotskog skenera knjiga. U njega čovek postavlja knjigu, a on digitalnom kamerom skenira oko 1.000 stranica po satu. Moguće je da se listovi presaviju i to onemogućava njihovo čitanje. Pretpostavlja se (Njujork tajms) da je Gugl već digitalizovao oko milion knjiga koje čekaju katalogizaciju i indeks, što je koštalo oko 5 miliona dolara (celi projekt procenjuje se na 100 miliona dolara).

## Opozicija

Ovaj alat je, međutim, još uvek kontroverzan. Dok mnogi hvale inicijativu pružanja dostupnosti budućoj najvećoj riznici ljudskog znanja, izdavačka industrija i grupe pisaca neprestano kritikuju projekt zbog povrede autorskih prava . Znatan broj evropskih političara i intelektualaca kritikuje Guglovu ulogu u *„imperijalizaciji jezika“*. Glavni argument takvim tvrdnjama jest činjenica da je velika većina skeniranih dela na engleskom jeziku, što će rezultirati u disproporciji jezika u digitalnom svetu naspram onih u realnom. Nemački, ruski i francuski jezici su, na primer, vrlo popularni jezici u akademskoj zajednici; preterana orijentacija na engleski bi mogla usmeriti smer akadamskog razvoja. U svakom slučaju, ovaj projekt će pre nego što izađe iz beta faze razvoja morati dati odgovore na ove kritike.

## Reference

## Vanjske veze

* Gugl na leto otvara virtuelnu knjižaru Arhivirano 2010-07-22 na Wayback Machine-u
* Gugl sve knjige stavlja na internet Arhivirano 2010-03-23 na Wayback Machine-u
* Stare knjige iz Rima i Firence na „Guglu“
* Gugl izbrojao sve knjige na svijetu: Skoro 130 miliona
* Gugl digitalizuje stare knjige
# Google Scholar

|  |
| --- |
| **Google Scholar** |
|  |
| Vrsta
 | Servis za pretraživanje znanstvenih radova
 |
| Osnovana
 | 20. novembra 2004.
 |
| Osnivač(i) | Google |
| Trenutno sjedište
 |  |
| Web-stranica |  |

**Google Scholar**, **Google znalac** ili **Google akademik** je slobodno dostupan web pretraživač znanstvenih radova, pod tvrtkom Google, koja indeksira cijeli tekst i metapodatake iz literature kroz niz formata i disciplina. Svaki znanstveni rad se povezuje s publikacijama u kojima je već citiran. A također se pokazuju i drugi tematski srodni objavljeni radovi.

## Historija

Prvi put je objavljen u beta verziji u studenom 2004. godine. Google Scholar indeks uključuje većinu dostupnih recenziranih online znanstvenih časopisa, knjige, konferencijske radove, disertacije, radne verzije, sažetke, tehničke izvještaje i drugu stručnu literaturu, uključujući patente. Istraživači procjenjuju da je već nakon prvih deset godina postojanja sadržavao oko 160 milijuna dokumenata, a ranija statistička procjena objavljena u PLOS ONE procjenjuje da je oko 80-90% svih članaka objavljeno na engleskom jeziku.

## Povezano

* Internet pretraživač
* Google
* Hrvatska znanstvena bibliografija
* Tko je tko u hrvatskoj znanosti

## Izvori

## Literatura

* Peter Jacso: *As we may search Comparison of major features of the Web of Science, Scopus, and Google Scholar citation-base* Arhivirano 2018-04-10 na Wayback Machine-u, u: *Current Science*, Vol. 89, NO. 9 Arhivirano 2016-03-04 na Wayback Machine-u, 10. novembra 2005.
* Mary Shultz: *Comparing test searches in PubMed and Google Scholar*, u: J. Med. Libr. Assoc., 2007 oktobra; 95 (4), str. 442–445, DOI:10.3163/1536-5050.95.4.442, PMC 2000776
* Heting Chu ; Thomas Krichel: *Downloads vs. Citations: Relationships, Contributing Factors and Beyond* , The 11th International Conference on Scientometrics and Informetrics, Madrid, Španjolska, 25.-27. juna 2007.

## Vanjske veze

* Google Scholar
* Google Scholar Blog
# Virtuelna stvarnost

Simuliranje spuštanja padobranom
**Virtuelna stvarnost** (engleski: *virtual reality*, VR) predstavlja skup tehnologija koje se, u jednom smeru, koriste za sintetizaciju autentičnog sklopa vizuelnih, zvučnih, dodirnih, a ponekad i drugih čulnih iskustava, kako bi pružile iluziju da praktično nepostojeće stvari definisane i smeštene samo u računarskoj memoriji mogu da se vide, čuju, dodirnu i osete na neki drugi potreban način. U drugom smeru, ove tehnologije se koriste da bi autentično registrovale ljudske pokrete, zvuke i druge moguće ulazne podatke na način koji je tačan i obradiv od strane računara. Oba ova smera dejstva — od računara ka čoveku i od čoveka ka računaru — se koriste da bi pružili imerzivni i interaktivni interfejs između virtuelnih svetova i ljudi, ili drugih vrsta korisnika. S obzirom da više od jednog korisnika može da učestvuje u ovom procesu, virtuelna stvarnost se takođe može shvatiti i kao medijum.

## Reference

## Vanjske veze
# Google Videos

Google Videos
|  |
| URL
 | video.google.com |
| Komercijalan? | Ne |
| Tip
 | video tražilica |
| Registracija | opcionalna |
| Jezik | višejezičan |
| Posednik
 | Google
 |
| Autor
 |  |
| Početak rada | 25. 1. 2005. |

**Google Videos** (izvorno **Google Video**) je Googleova video tražilica, podignuta 25. 1. 2005. kao slobodni internetski servis za postavljanje i razmjenu video sadržaja. Nakon što je u oktobru 2006. Google otkupio bivšeg konkurenta YouTube, započeo je proces njihovog spajanja i u junu 2007. objavljeno je da će Google Video postati tražilicom. Godine 2009. onemogućena je opcija postavljanja novih videa i naposljetku je ugašen u augustu 2012. kada je sav sadržaj prebačen na YouTube.

## Povezano

* Google
* YouTube

## Vanjske veze

* (`en`) Google Videos
# Vudu

Skupina vudu vjernika
**Vudu** ili **Voodoo**, isto tako poznat kao **Vodun** u Beninu te **Vodou** u Haitiju je naziv koji se promjenjuje na srodne religije i kultove koji svoj korijen imaju u animističko-spiritističkoj tradiciji zapadne Afrike.

Vudu u posljednje vrijeme ima sve više pristalica u cijelom svijetu, prije svega u Africi gdje je lokalno stanovništvo sve više priklonjeno tradicionalnim vrijednostima. Na Haitiju gotovo je 100% stanovnika pristalica vudu religije, iako se i njih 90% istovremeno smatra katolicima.

## Podrijetlo

Korijen mu se može naći među Fon-Ewe narodom Zapadne Afrike, u zemlji koja se danas zove Benin, a nekoć je bila poznata kao Kraljevina Dahomej, gdje Vodun predstavlja nacionalnu religiju s više od 7 miliona sljedbenika. Dolazi od *vodun*, Fon-Ewe riječi za duha.

Uz Fon i dahomejske tradicije koje su ostale u Africi, razvile su srodne vudu tradicije u Novom svijetu kao posljedica translantske afričke trgovine robljem.

Osim Benina, afrički Vodun i srodni kultovi se mogu pronaći u Togou, Gani, Dominikanskoj Republici, Portoriku, Kubi, Brazilu, Haitiju i na Zelenortskom Otočju.
Na američkom kontinentu došlo je do stapanja vudu tradicija s katolicizmom.

Na Kubi se Fon tradicije nazivaju *La Regla Arara*, dok su u Brazilu među bivšim robovima evoluirale u *Jeje Vodun*.
Vudu se često, zahvaljujući utjecaju popularne kulture u 20. vijeku, povezuje s crnom magijom, pa je s vremenom postojao kolokvijalni sinonim za nju.

## Opis

U vuduu su podjednako bitni duhovi prirode i mrtvi ljudi, a posebnu važnost daje se duhu umrlog člana porodice. Ta religija koristi slike katoličkih svetaca kao zamjenu za afrička božanstva koja imaju slične ili iste osobine.

Česti su rituali s muzikom i plesom.

Postoje dva načina za prakticiranje vudua, takozvani "rada" i takozvani "petro". "Rada" je stariji i stoga sadrži i više tradicionalnih elemenata. "Petro" je po svemu sudeći osnovan krajem 18. stoljeća od strane svećenika po imenu Petro koji je po priči koristio opojna sredstva kako bi svoje poklonike doveo do ekstaze.

## Povezano

* Zombi

## Vanjske veze

* Datoteke u vezi s temom Vudu na Wikimedijinoj ostavi
# LiveLeak

|  |
| --- |
| **LiveLeak** |
| Tip
 | servis za dijeljenje videa
 |
| Osnovana
 | 31. 10. 2006.
 |
| Osnivač | Hayden Hewitt i dr. |
| Sjedište
 | London, Ujedinjeno Kraljevstvo
 |
| Industrija | mediji |
| Slogan | "Redefining The Media" |
| Web-sajt | www.liveleak.com |

**LiveLeak** je internetski servis za razmjenu video sadržaja gdje korisnici mogu postavljati, pregledavati i ocjenjivati video isječke. Za postavljanje sadržaja potrebna je registracija, dok za pregledavanje nije. Prema pravilima korištenja, korisnici mogu postavljati vlastite originalne uratke i uratke za koje imaju dopuštenje vlasnika autorskih prava. LiveLeak utemeljen je 31. 10. 2006. od strane Haydena Hewitta i suradnika, a popularnost je stekao 2007. godine kada je objavljena snimka pogubljenja Sadama Huseina. Web-stranica je nadalje nastavila s objavljivanjem raznih kontroverznih sadržaja, uglavnom političkog i ratnog karaktera, po čemu se razlikuje od popularnog YouTubea. LiveLeakova sekcija "YourSay" djeluje kao vlog i poznata je po debatama.

## Vanjske veze

* (`en`) www.liveleak.com
# Rgveda

|  |
| --- |
| Serija članaka na temu: **Hinduistički spisi** |
|  |
| Veda |
| Rgveda · Yajurveda
 |
| Samaveda · Atharvaveda
 |
| Vedske podjele
 |
| Samhita · Brahmana
 |
| Aranyaka  · Upanishad
 |
| Vedanga |
| Shiksha · Chandas
 |
| Vyakarana · Nirukta
 |
| Jyotisha · Kalpa
 |
| Itihasa |
| Mahabharata · Ramayana
 |
| Ostali spisi |
| Smriti · Purana
 |
| Bhagavad Gita · Sutra
 |
| Pancharatra · Tantra
 |
| Ramacharitamane · Stotra
 |
| Hanuman Chalisa
 |
|
Ova kutijica: pogledaj • razgovor • uredi |

*Rigveda*
Rgveda ili Rigveda (sanskrit: ऋग्वेद *ṛgveda*, tatpurusha složenica od *ṛc* "pohvala, stih" i *veda* "znanje") je zbirka himni na Vedski sanskrit koja se smatra jednim od četiri najsvjetija vjerska teksta hindusa, poznatih kao Vede. Također se smatra jednom od najstarijih zbirki ideja u historiji čovječastav. Geografske i etnološke reference u Rigvedi daju naznake da je Rigveda bila napisana oko godine 3000. pne. za vrijeme vedskog perioda u Punjabu (Sapta Sindhu), što ga čini jednim od najstarijih tekstova napisanih na jednom od indoevropskih jezika te jednim od najstarijih vjerskih tekstova na svijetu. Kroz vijekove se prenosio usmenom predajom te se vjerojatno nije zapisao sve do kasne antike ili ranog srednjeg vijeka.

## Napomene

## Vanjske veze

Tekst
* Full text in Sanskrit with Devanagari (Wikisource)
* Rig-veda at sacred-texts.com

Ostalo
* Index of Hymns of Rig Veda Arhivirano 2007-08-26 na Wayback Machine-u
* Rig Veda Arhivirano 2006-10-16 na Wayback Machine-u Sri Aurobindo Kapali Sastry Institute
* Audio download links for Rig Veda
# Rođenje

Obični gnu: nekoliko momenata nakon rođenja
Jagnjenje: majka liže prvo jagnje dok rađa drugo
**Rođenje** je predstavlja završetak procesa razvijanja nove jedinke vrste a manifestuje se njegovim izlaženjem iz okruženja u kojem se formiralo. Ovo okruženje može biti telo majke, jaje ili jaje koje se u toku razvoja nalazi u telu majke, u zavisnosti od čega se razlikuju tri vrste rođenja: viviparno, oviparno i ovoviviparno.

## Povezano

* Mladunče
* Novorođenče
* Prevremeno rođenje
* Rođendan
* Smrt

## Reference

## Vanjske veze

* „Intrapartum care: Care of healthy women and their babies during childbirth”. NICE. September 2007. Arhivirano iz originala na datum 2014-04-26. Pristupljeno 2014-06-29.
# G20 industrijski razvijenih zemalja

Industrijski najrazvijenije zemlje
**G20** (**Grupa 20**), čini 19 najrazvijenijih zemalja sveta, zajedno sa Evropskom unijom.

## Zemlje članice

Članovi G20 zemalja su ministri finansija i guverneri nacionalnih banaka 19 zemalja
Argentina,
Australija,
Brazil,
Francuska,
Nemačka,
Indija,
Indonezija,
Italija,
Japan,
Južna Afrika,
Južna Koreja,
Kanada,
Kina,
Meksiko,
Rusija,
Saudijska Arabija,
Sjedinjene Američke Države ,
Turska,
Ujedinjeno Kraljevstvo,
i guverner Evropske centralne banke.

## Vanjske veze

* G20 Zvanična internet strana
# Todo sobre mi madre

| Todo sobre mi madre |
| --- |
| originalni poster; autor: Oscar Mariné |
| Režija | Pedro Almodóvar |
| Producent | Agustín Almodóvar Michel Ruben |
| Scenario | Pedro Almodóvar |
| Uloge | Cecilia Roth Marisa Paredes Antonia San Juan Penélope Cruz Candela Peña |
| Muzika | Alberto Iglesias |
| Fotografija | Affonso Beato |
| Montaža | José Salcedo |
| Distribucija | Warner Sogefilms (Španija) Pathé (Francuska) Sony Pictures Classics |
| Premijera | 16. aprila 1999 (1999-04-16) (Španija) 19. maja 1999 (1999-05-19) (Francuska) |
| Trajanje | 104 min. 101 min. (američka verzija) |
| Zemlja |  Španija  Francuska |
| Jezik | španski katalonski engleski |
| Budžet | 600 mil. pezeta (4,989.091 $) |
| Bruto prihod | 67,872.296 $ |

Sve o mojoj majci (španski: *Todo sobre mi madre*) je španska drama iz 1999, reditelja i scenariste Pedra Almodovara. Na neki način predstavlja rimejk filma *Cvet moje tajne*, jer je Almodovar prilično koristio scenario tog filma. Film je dobio brojne nagrade širom sveta, između ostalih i Oskar za najbolji strani film, Zlatni globus u istoj kategoriji, dve nagrade BAFTA, i šest Goja nagrada. Almodovar je *Sve o mojoj majci* posvetio „svim glumicama koje su glumile glumice, svim ženama koje glume, svim muškarcima koji su igrali žene i postali žene, svim ljudima koji žude za majčinstvom.“ I na kraju, njegovoj majci.

## Zaplet

Manuelin sin gine želeći da dobije autogram poznate glumice. Premda ga je odgajila bez muža, i on je pritom bio njeno jedino dete, njena tuga je neizreciva. Ubrzo posle sahrane odlazi u Barselonu da potraži njegovog oca, transvestita Lolu, međutim nalazi njegovog prijatelja koji je upoznaje sa Rozom, mladom opaticom i socijalnom radnicom. Roza ima veoma loš odnos sa svojim roditeljima, a kada zatrudni sve postaje još gore, te traži pomoć od Manuele. Ova u međuvremenu ulazi u trag glumici zbog koje je njen sin poginuo i njih dve postaju prijateljice...

## Uloge

| Glumac
 | Uloga
 |
| --- | --- |
| Sesilija Rot | Manuela
 |
| Marisa Parades | Huma Rojo
 |
| Antonija San Huan | Agrado
 |
| Penelope Kruz | Roza
 |
| Kandela Penja | Nina Kruz
 |
| Eloy Azorin | Esteban
 |

## Reference

## Vanjske veze

* *Sve o mojoj majci* na sajtu IMDb
# The Kid (film, 1921)

| The Kid |
| --- |
| Kino-poster |
| Režija | Charlie Chaplin |
| Producent | Charlie Chaplin |
| Scenario | Charlie Chaplin |
| Uloge | Charlie Chaplin Edna Purviance Jackie Coogan |
| Muzika | Charlie Chaplin (komponirao 1971) |
| Fotografija | R.H. Totheroh |
| Montaža | Charlie Chaplin (van špice) |
| Distribucija | First National Warner Home Video |
| Premijera | 21. januara 1921 (1921-01-21) |
| Trajanje | 68 min. |
| Zemlja |  Sjedinjene Države |
| Jezik | nijemi film engleski međutitlovi |
| Bruto prihod | 2,5 mil. $ |

*The Kid*
Mališan (eng. *The Kid*) je film Charlieja Chaplina iz 1921. u kojem se Jackie Coogan pojavljuje kao njegov posvojeni sin. Film je postigao veliki uspjeh te bio drugi najuspješniji film 1921., iza *Četiri jahača apokalipse*.

*Mališan* govori o Skitnici (Chaplin) koji pronalazi napuštenu bebu u uličici i počne se brinuti za njega. Kako dijete odrasta, dvojica održavaju savršen odnos, a počinju raditi sitne podvale kako bi nasamarili ljude.

*Mališan* je poznat po tome jer je bio prvi dugometražni film koji je spojio komediju i dramu. Najslavnija i najpotresnija sekvenca filma je kad Skitnica očajno po krovovima počinje progoniti socijalnog radnika koji mu je uzeo dijete, i njihovo emocionalno ujedinjenje. Publika je u to vrijeme bila duboko dirnuta filmom i odnosom Mališana s omiljenim likom Skitnice, od kojeg do tada nisu doživjeli toliko emocionalnog naboja.

Chaplin i Coogan ostvarili su nezaboravne izvedbe u *Mališanu*. Film je učinio Coogana, tada glumca u vodviljima, prvom velikom dječjom filmskom zvijezdom. Mnogi Chaplinovi biografi su naglasili da je nepatvoreni bliski i dirljivi odnos prikazan u filmu bio rezultat smrti Chaplinova prvorođenog sina, koji je umro kao novorođenče malo prije početka produkcije. Portret siromaštva i okrutnosti socijalnih radnika je direktna uspomena na Chaplinovo vlastito djetinjstvo u Londonu.

Nakon što je 1920. produkcija završena, Chaplin se razvodio od prve supruge Mildred Harris, koja je potraživala njegovu imovinu. Chaplin i njegovi suradnici prokrijumčarili su neobrađeni negativ u Salt Lake City, Utah (navodno upakiran u limenke kave), i montirali film u tamnošnjem hotelu. Prije objavljivanja filma, Chaplin je zatražio povišicu od distributera filma, First National Corporation, i dobio je na osnovi snage posljednjeg filma. Chaplin je ponovno montirao i objavio film 1971., te skladao novi glazbeni broj (koji mnogi smatraju jednim od njegovih najboljih).

Lita Grey, koja glumi zavodljivog anđela u filmu, postala je Chaplinova druga supruga od 1924. do 1927. Stariji Chaplin i Coogan susreli su se posljednji put 1972., tijekom Chaplinova kratkog povratka u Ameriku tijekom kojeg je primio Oscara za životno djelo.

## Glumci

Chaplin i Jackie Coogan u *Mališanu*
* Charlie Chaplin - Skitnica
* Edna Purviance - Majka
* Jackie Coogan - Mališan
* Daryl Somers - Daryl Scroltch
* Tom Wilson - Policajac
* Henry Bergman - Impresario
* Lita Grey - Zavodljivi anđeo

## Reference

## Vanjske veze

* *The Kid* na sajtu IMDb
* Free download on the Internet Archive
* Scene iz *Mališana* Arhivirano 2013-01-02 na Archive.is-u
# Trivijum

**Trivijum** (latinski: *trivium*) ili **tropuće** su tri od sedam slobodnih veština koje su se izučavale u srednjem veku i koje za osnovu imaju elokvenciju: gramatika, retorika i dijalektika (ili logika).

Na srednjovekovnim univerzitetima, trivijum je predstavljao tri osnovna aspekta znanja: gramatika kao mehanika jezika, logika (ili dijalektika, vremenom su postale sinonimi) je mehanika misli i analize, i retorika je veština upotrebe jezika u cilju podučavanja i ubeđivanja. U srednjovekovnoj sholastici, smatraju se uvodom i pripremom za viši stepen, kvadrivijum, koji podrazumeva aritmetiku, geometriju, muziku i astronomiju.

## Povezano

* Boecije
* Sedam slobodnih veština
* Kvadrivijum
# Univerzitet južnog Pacifika

| Univerzitet južnog Pacifika |
| --- |
| University of the South Pacific |
|  |
| Historija |
| Osnivanje | 1968. |
| Generalno |
| Vrsta | međunarodni javni istraživački univerzitet |
| Lokacija |
| Sedište   – savezna država |  Fidži (glavni kampus)  Kukova Ostrva  Kiribati  Maršalovi Otoci  Nauru  Niue  Samoa  Solomonski Otoci  Tokelau  Tonga  Tuvalu  Vanuatu |
| Službene stranice |
| www.usp.ac.fj |

**Univerzitet južnog Pacifika** (engleski: *University of the South Pacific*) je međunarodni javni istraživački univerzitet koji funkcioniše u većem broju malih okeanijskih zemalja. Univerzitet je primarna domaća institucija i u javnom je vlasništvu čak dvanaest zemalja i te su Kukova Ostrva, Fidži, Kiribati, Maršalova Ostrva, Nauru, Niue, Samoa, Solomonska Ostrva, Tokelau, Tonga, Tuvalu i Vanuatu. Univerzitet je osnovan 1968. godine pri čemu su korišćena iskustva i ekspertize do kojih se dolazilo kroz veze unutar Komonvelta nacija. Centralni od ukupno 12 kampusa nalazi se u glavnom gradu Fidžija. Geografsko područje delovanja univerziteta i razdaljina među kampusima je golema i pokriva 33 miliona kilometara2 Pacifika što je više od tri puta veće od ukupne površine Evrope. U isto vreme ukupna populacija ove velike regije je približno 1,3 miliona stanovnika od čega je njih oko 900,000 na Fidžiju.

## Povezano

* Univerzitet Zapadnih Indija

## Izvori

## Vanjske veze

* www.usp.ac.fj